
רוחניות באסלאם 


מהי רוחניות? הרוחניות היא העלאת המצב האנושי למישור שבו המוח מתמקד 
במציאות העליונה והלא-חומריות של הקיום האלוהי. היפוכה של הרוחניות הוא 
המטריאליזם, שביל שצועדים בו לעתים קרובות מדי בעולם הזה. מי שבוחר בשביל 
הזה, נותן את כל תשומת הלב שלו לדברים ארציים, או לנסח את זה אחרת, מי 
שמרכז את תשומת הלב שלו על התופעות החיצוניות בלבד, הוא אדם חומרני. 
לעומת זאת, מי שמתעלה מעל דברים חומריים או תופעות חיצוניות, ואשר מכוון 
את ההתמקדות שלו לעניין דברים לא חומריים, נחשב רוחני או אדוק. השני הוא זה 
אשר מקיים את הפסוק הקוראני שאומר "היו עבדי אלוהים אדוקים" 1 . 

כדי להבין מה מהווה המטריאליזם, דמיינו שאתם נתקלים בבית מפואר, או רואים 
מכונית אטרקטיבית הנוסעת לאורך הרחוב. אם תשוקה עזה לכך שיהיו לכם דברים 
כאלו התעוררו בכם, זוהי אינדיקציה ברורה לכך שהחומרנות היא גורם מניע מרכזי 
בחייכם. מי שרואה את אותם הדברים, אך אינו מושפע מהרמזים בדבר המותרות 
שהם מעבירים, ולכן אינו חש צורך עז לרכוש אותם, חי במרחב נדיר יותר שבו 
המטריאליזם אינו משחק תפקיד מרכזי. הוא לא רואה שום משיכה בעולם הנחות 
של התופעות החומריות, והוא מעדיף להיות שקוע במציאות העילאית יותר של 
החיים הרוחניים. האדם הלא-גשמי באמת אינו מושפע מעולם מהשטחיות: נשמתו 
קיימת ברמה עמוקה מאוד של רוחניות. 

זאת היא האמת, ואין פה כל הגזמה. אלה שחיים למען תענוגות ארציים מאמינים 
שהסיפוק אינו יכול להגיע אלא דרך דברים חומריים. אבל חשיבה זו נובעת מבורות 
גרידא. הנאה עולמית היא הדבר היחיד שהם חוו, ולכן הם מדמיינים שלטובת 
הנאתם עליהם לסמוך אך ורק על דברים חומריים. אילו היו חווים הנאה רוחנית, 
ודאי היו שוכחים מההנאה החומרית. העונג שנגזר מדברים חומריים הוא מוגבל 
מטבעו, ואורך מעט מאוד זמן. לעומת זאת, התענוג הרוחני יכול להתקיים לנצח. 

אכילת אוכל טעים בהחלט מעניקה לנו תחושה של הנאה. אך כאשר החוויה של 
אכילת מזון כזה גורמת לנו לתת שפע של הודיה לאלוהים, רק אז ההנאה שלנו לא 
יודע גבולות. נסיעה במכונית מודרנית היא גם דבר מהנה, אך העונג העולה 
מהתפיסה העמוקה של המציאות, כלומר, ההתוודעות אל כוחו הייחודי של 
אלוהים, המתבטא בעולם בצורה של מכוניות, מטוסים וכל שאר הטכנולוגיות 
המודרניות שנוצרו לנוחותו של האדם - העונג הזה עולה בהרבה על מה שחווים בעת 
נסיעה במכונית מפוארת. 

1 הקוראן פרק 3 פסוק 79 

האדם המטריאליסטי יכול להפיק הנאה רק מדבר שהוא חווה, אך האדם הרוחני חי 
במישור גבוה יותר. עבורו, אפילו ראיית רכוש ונכסים ברשותו של אדם אחר היא 
הזדמנות להודות לאלוהים בשפע של מזמורי הכרת טובה מעומק הלב. הנאה 
חומרית של אדם אחר הופכת את עצמה לעונג רוחני עבורו. אדם חומרני רואה רק 
את הבריאה, בעוד אדם רוחני נוטה לראות גם את הפאר של הבורא דרך הבריאה. 
ברור כשמש כי העושר הרוחני הנצבר מגילוי הבורא בבריאה, אינו ניתן להשגה אך 
ורק דבר הכרה חומרנית של הבריאה. 

יתר על כן, בעולם הרוחני אין הבדל גדול בין מותרות לבין מחסור. מה שאדם 
מרוויח מחוויות של הנאה חומרית הוא בעל ערך פחות בהרבה ממה שהוא עשוי 
להרוויח מחוויות של מחסור. דמעות הכאב הזורמות מתוך לב כואב נותנות סיפוק 
גדול הרבה יותר מאשר צחוק האושר. המקור הגדול ביותר של הנאה ותענוג הוא 
אזכרת אלוהים. זאת היא אמת שבאה לידי ביטוי בפסוק הקוראני שלהלן "כי אכן 
הלב יכול לחוש ביטחה בזכר האלוהים" 2 . 

בפסוק הנ״ל, "ביטחה" פירושה לא רק ביטחה זמנית העולה מהימצאות הנוחות של 
היומיום, אלא הבטחה האמתית אשר מובילה אל שקט נפשי, דבר היכול לנבוע אך 
ורק מהאלוהים האדיר. האדם מטבעו הוא יצור אידאליסטי. נוחות אמתית 
ומתמשכת ניתן להשיג אך ורק דרך הישות המושלמת. 

קיום ברמת החומרנות היא שוות ערך להתבהמות. חומרנות היא, במילים אחרות, 
צורה מסוימת של רדידות. האדם האמתי הוא זה אשר מגלה את סוד החיים ברמה 
העליונה של הרוחניות. אם בחומריות יש את העונג של הצחוק, ברוחניות קיים 
העונג של הכאב. אם משמעות החומרניות היא לחיות עם מגבלות, משמעות 
הרוחניות היא לחיות ללא גבולות. 

היקום - מקור השראה האלוהית 

היקום עוצב על ידי אלוהים כך שהוא יהיה מקור השראה רוחנית לבני האדם. על פי 
הקוראן 3 , תכונה בשם תאוואסום 4 היא התכונה אשר מאפשרת לקבל השראה 
מהיקום. מה זה תאוואסום? זאת היכולת להבין את הסימנים שבטבע. כלומר, 
להתבונן בתופעות שביקום כדי להפיק מהם לקחים, ולקבל מזון רוחני מאירועים 
פיזיים. 


2 הקוראן פרק 13 פסוק 28 . 

3 פרק 15 פסוק 75 . 

4 ינב^^ 

תאוואסום הוא במובן מסוים עניין של המרה, כמו למשל כאשר הדשא נכנס לגוף 
הפרה ובתהליך הטבעי הופך לחלב. באופן דומה, האדם הרוחני באמת הוא כמו 
תעשייה אלכימית. הוא מסוגל להמיר אירועים פיזיים לשיעורים רוחניים, ולשאוב 
כוח חיים רוחני מדברים חומריים. 

התכונה הבולטת של האנשים החכמים, כפי שמתואר בקוראן, היא שללא הרף הם 
שואבים מהסביבה שלהם כוח חיים רוחני, ובכך הם שומרים על בריאותם המנטלית 
והרוחנית. הקוראן מתאר זאת כדלקמן: 

"בבריאת השמיים והארץ, ובחילוף הלילה והיום, יש אותות למשכילים. אלה הם 
אלו שמזכירים את האלוהים בעמידה, בישיבה, ובשכיבה על צדם, ומהרהרים על 
בריאת השמים והארץ (ואומרים): ׳אדוננו! לא יצרת את כל זה לבטלה! ישתבח 
שמך, והגן עלינו מהאש׳." 5 

חוויה אישית 

היה זה יום חמישי בבוקר, ה - 17 ביוני 1999 . הייתי במנצ׳סטר שבאנגליה, ונשארתי 
בביתו של מכר ערבי ששמו אלרף אחמד. כשישבתי בחדרי בקומה העליונה, שמעתי 
דפיקה קלה על הדלת. כשפתחתי, ראיתי ילדה, בת חמש בערך. זאת הייתה קניטה, 
בתו הבכורה של האח אלרף. היא שאלה בתמימות ובעדינות, "אתה צריך משהו?", 
אולי הייתה זו אמה ששלחה אותה, ואף על פי שזו הייתה שאלה פשוטה, הייתי 
המום לגמרי מן הקול התמים הזה. עד כדי כך שלא יכולתי לומר מילה אחת 
בתגובה. זה היה אירוע רגיל לחלוטין, אך במוחי זה הפך לאירוע על-טבעי. ילדים 
הם כמו הפרחים של אלוהים ומלאכים קטנים. הרגשתי כאילו אלוהים בעצמו שלח 
לי מלאך. 

באותו הרגע, חדית׳ מפורסם עלה במוחי: "אדונכם יורד אל העולם הזה בכל יום, 
מביט במשרתיו ואומר ׳האם יש מישהו שזקוק לדבר מה ומבקש ממני, כך שאוכל 
להעניק לו?" 6 

"אתה צריך משהו?", הייתה זאת שאלה קצרה שהגיעה מנשמה תמימה, אך זה היה 
מספיק כדי לגרום למהפכה גדולה בהוויה הפנימית שלי: תופעה המכונה על ידי 
חוקרים מודרניים "סיעור מוחות." במשך זמן מה, הרגשתי שאני יכול לראות את 
כל היקום על מסך התודעה שלי. זו הייתה חוויה רוחנית גדולה שלא ניתן היה לבטא 
במילים אנושיות. בהתחלה, נראה היה כאילו אלוהים, דרך מלאך קטן, אומר, 


5 הקוראן פרק 3 פסוקים 190-191 . 

"משרתי! אתה צריך משהו?" ואז, העניין התרחב וכלל את היקום כולו עם כל 
השמיים והארץ. 

למעשה, הייתה זאת בסך הכל ילדה קטנה שנקשה על הדלת שלי ושאלה אם אני 
צריך משהו, אך במובן הרחב יותר, היה זה היקום כולו שואל את אותה השאלה. 

השמיים הרחבים שאלו "האם אתה צריך מחסה? אנחנו כאן על מנת לספק לך את 
זה, מפני שאלוהים הורה לנו לעשות זאת", השמש הזורחת שאלה "אתה צריך אור? 
אני כאן על מנת לספק לך את זה ולהפוך את החשכה שלך לאור", ההרים הקסומים 
הודיעו "האם תרצה להגיע לרמה הגבוהה ביותר באנושות? אנחנו כאן על לשרותך, 
לעזור לך להשיג את הדרגה הגבוהה הזאת", המים הזורמים בנחלים אמרו "האם 
תרצה לעשות מקלחת רוחנית שתטהר את נשמתך? אנחנו כאן על מנת להעניק לך 
את זה". הרוח הנושבת שאלה "האם תרצה לסייר ביקום על מנת שתוכל לחזות 
בנסים ונפלאות של האל? הנה גבי, רכב עליו בכדי לצאת למסע שמימי שכזה". 
העצים לחשו "האם תרצה שתהיה לך אישיות זוהרת כמו שלנו? אנו כאן על מנת 
להגשים את משאלתך". הפרות על הענפים, והיבול בשדות, כולם הכריזו "אם אתה 
זקוק לאוכל עבור חייך הרוחניים והאינטלקטואלים, אנו כאן על מנת להעניק לך 
את זה". 

בשעה שסליל זה הסתחרר במוחי, שמעתי ציפורים מצייצות "הו משרתו של האל! 
הנה בשורות טובות עבורך: אם יש לך צורך כלשהו, אז דע שאלוהים הציב את כל 
היקום לשרותך! אלוהים כל כך נדיב שהוא ברא את כל היקום כדי שיעמוד 
לרשותך, יומם ולילה. בנוסף לכך, אם תודה לאל, הוא יעניק לך את אשר גדול יותר 
מכל זה, גן העדן הנצחי, שבו לא יהיה פחד ולא סבל" 

הפסוק הבא מהקוראן אומר "והוא העניק לכם כל מה שביקשתם" 7 . זה אומר שכל 
מה שהאדם צריך בכדי לחיות חיים טובים כאן על פני האדמה, הוכן כבר מבעוד 
מועד על ידי אלוהים, הן באופן ישיר והן באופן עקיף. למשל סוסים נבראו באופן 
ישיר, בעוד שמטוסים סופקו באופן עקיף. תנועתו של הקול דרך האוויר היא דוגמה 
לדבר שסופק באופן ישיר, בעוד שתנועתו דרך ציוד אלקטרוני הוא דוגמה לדבר 
שסופק באופן עקיף. 

אולי לכך התכוון הפסוק הקוראני הבא "ואת הסוסים, והפרדות, והחמורים למען 
תרכבו עליהם ולהידור. והוא יברא גם את אשר לא תדעו" 8 . 


7 הקוראן פרק 14 פסוק 34 

8 הקוראן פרק 16 פסוק 8 



האלוהים הכל יכול אמר "הוי, אלה אשר האמינו! איכלו מן המורשה, הדברים 
הטובים אשר הענקנו לפרנסתכם, והודו לאלוהים אם אותו אתם עובדים" 9 . 


זה אומר שהאלוהים הכל יכול ברא הכל, כל מה שעולה על הדמיון וכל מה שלא ניתן 
לעלות על הדמיון. כל דבר גדול, וכל דבר קטן, באופן המושלם ביותר. לאחר מכן, 
הוא נתן את כל זה בחינם לבני האדם. המחיר היחיד עבור אינסוף הברכות הוא 
הכרת התודה, שהיא ההכרה של האדם, מעומק לבו, בכך שהאל הוא נותן והאדם 
הוא המקבל. 

הקוראן מזכיר כדוגמה את החסד שהאלוהים עשה עם אנשי שבא. האל הכל יכול 
נתן להם אות "גנים מימין ומשמאל: אכלו מפרנסת ריבונכם והודו לו, כי יש לכם 
ארץ טובה, ואדון סלחן" 10 . זה אומר שאם האדם משלם את המחיר, שהוא הכרת 
התודה, לא רק שהברכות יישארו אצלו, אלא שהוא יזכה גם בגן העדן הנצחי, שהוא 
הגרסה המושלמת של העולם הנוכחי והלא מושלם של האלוהים. 

האלוהים הכל יכול מעניק לאדם את כל מה שהוא צריך על מנת לחיות חיים טובים 
על פני האדמה. כל הדברים הללו נושאים את המסר השקט שהוא אומר "בן האדם! 
האם אתה מעוניין במשהו אדיר יותר מכל זה? האם אתה מעוניין בשלום רוחני 
בנוסף לשלום הגשמי? אתה רוצה עולם מושלם לאחר העולם הלא מושלם הזה? 
האם תרצה לטעום את ברכותיו של האל בעולם הנצח לאחר שטעמת אותם בעולם 
הזמני? האם אתה רוצה שיהיו לך כל הנוחיות האלה כברכה בעולם הבא, לאחר 
שהם היו לך כמבחן בעולם החולף הזה? האם תרצה לממש את מלוא הפוטנציאל 
שלך לאחר שחווית את מגבלות היכולות שלך בעולם הנוכחי?" 

אלוהים ברא עולם שלם ומושלם כמשכן נצחי עבור האדם. לכן, הוא רצה לדעת מי 
ראוי לאכלס את אותו עולם נצחי. להשגת המטרה הזאת, הוא יצר את המשכן 
המוגבל בזמן והלא מושלם שבו אנו חיים כעת. החיים האלה, אם כן, הם רק מבחן. 
האדם נמצא כל הזמן תחת תצפית אדונו. עם כל אמירה ותנועה, האדם כותב את 
ייעודו הנצחי. מי שבתקופת טרום המוות שלו מוכיח את עצמו באמצעות התנהלותו 
הראויה לאותו עולם, יתוגמל בתקופה שלאחר המוות שלו בכניסה אליו. עם זאת, 
אחרים יושלכו בחצר הגרוטאות האוניברסלית, כלומר הגיהינום, ושם יישארו 
לנצח. כך, הם יאבדו את שני העולמות, את העולם הלא-מושלם וגם את העולם 
הבא, המושלם והנצחי. 

אלוהים התגלה בשני ספרים ־ הקוראן והיקום. הקוראן הוא גרסה מילולית של דבר 
האל, בעוד שהיקום, או הטבע, הוא הדגמה מעשית לכך. שני אלה הם המקורות 
הבסיסיים של ההשראה הרוחנית עבור האדם המבקש לחיות חיים על פי התכנית 
האלוהית. 

המקור הכפול של ההשראה האלוהית מוזכר בקוראן בפסוק הבא: "אלוהים הוא 
אשר רומם את השמים ללא תמיכה הנראית לעין, ולאחר מכן הוא עלה בפאר על כס 
המלכות. הוא קבע שהשמש והירח ינועו במסלוליהם לזמן מוגדר. הוא מתכנן את 
הצווים כולם ומבהיר לכם את האותות למען תהיו בטוחים בפגישת ריבונכם" 11 . אז 
הקוראן הוא כמו ספר הדרכה. זה מכין את התודעה כך שאדם יכול להבין את 
היקום כראוי ולחיות בו כנדרש מאת האל. 

ובכן, למאמין האמתי יש בדיוק סוג כזה של תודעה מוכנה. כאשר הוא רואה את 
היקום שחלקיו השונים מתפקדים בצורה קוהרנטית לחלוטין, הוא יאמר באופן 
ספונטני: "אין אלוהים מלבד האל האחד!" וכשהוא יבחן את היקום, הוא יגלה שיש 
כל כך הרבה התרחשויות מורכבות במרחביו. עם זאת, הוא מגלה שכל חלק ביקום 
צפוי מאוד. עם התגלית הזאת הוא מבין שזה כאילו אלוהים הציע שהוא בעצמו 
צריך להיות בעל אופי צפוי. כאשר הוא מציין כי חלקי היקום השונים מתפקדים 
בהרמוניה מוחלטת, מבין האדם שבאופן דומה עליו לחיות בהרמוניה מוחלטת עם 
החברה, בלי שנאה איבה כלפי אף אחד. כשהוא רואה את האירועים שביקום 
מתקדמים לתוצאה בעלת משמעות, הוא מבין שגם חייו של האדם אמורים להתכוון 
לעבר תכלית בעלת משמעות. אז הוא מכריז "ריבוננו! לא יצרת כל זה לבטלה; 
ישתבח שמך! והגן עלינו מפני עונש האש" 12 . 

בקצרה, היקום הוא ביטוי לתכונותיו של האל יתברך. מכאן עולה שהוא מקור 
להשראה רוחנית עבור אלה שרוצים לנהל חיים רוחניים עלי אדמות. עבורם, היקום 
כולו הופך לאמצעי נהדר לשלמותם הרוחנית. התפתחות רוחנית זו נמשכת ללא הרף 
לאורך חייהם הארציים. כתוצאה האולטימטיבית של תהליך התפתחותי זה לאורך 
החיים, הם משיגים את אותה מידה של רוחניות שאותה מכנה הקוראן "רוח 
הקודש". אלה הם האנשים שבעולם הבא האלוהים הרחום והחנון יגיד להם 
"היכנסו אל גן העדן, שם לא ייפול עליכם פחד ולא צער" 13 . 

אין שום דבר מסתורי ברוחניות באסלאם. זוהי התוצאה הישירה של סוג 
ההתפתחות האינטלקטואלית המתרחשת כאשר מאמין מודט על הבורא ויצירתו: 
הוא מרוויח משהו בתהליך, משהו שאפשר לכנותו רוחניות. מקור הרוחניות 
האסלאמית הוא אפוא התבוננות ומדיטציה, ולא תרגיל מסתורי כלשהו. לכן 
הקוראן דוחה את ההתנזרות, ומגדיר אותה כהמצאה שאלוהים לא ציווה על בני 

14 

האדם. 

מהקוראן אנו לומדים, שבעצם בריאת היקום ניתן להבין שאותותיו של האל 
נמצאים בהסתר סביבנו. אדם הנמצא במצב של מודעות ערנית, כאשר הוא מודט על 
הדברים שבעולם, מתחיל לראות את הבורא בברואים. המשמעות של בריאת היקום 
נחשפת לפניו. בסופו של דבר, היקום הופך למקור קבוע להשראה רוחנית עבורו. 
הוא ניזון ממנו ברציפות במהלך החוויה הגשמית שלו, וההתבוננות שלו ביקום 
מעוררת בו את התכונות הרוחניות הנסתרות. 

ההתבוננות והמדיטציה הזאת על היקום, לא גורמת לו להתכחש לחיים הנורמליים. 
לא רק שהוא אינו נוטש את העולם, להפך, הוא חי בו, ונוטל חלק בכל הפעילויות 
שבו. יחד עם המעורבות שלו, הוא נותר נבדל. דהיינו, למרות העובדה שהוא ממלא 
את האחריות שלו ואת תפקידיו, לבו אינו נקשר אל ענייני העולם. נראה שהוא חי 
בעולם, ויחד עם זאת נבדל ממנו. הודות למצב הזה שבו שוכן לבו, הוא זוכה ברווח 
רוחני עצום. הנביא מוחמד עליו השלום אמר על אנשים כאלה "אלוהים נוטה חכמה 
בלבו של זה אשר אינו נקשר אל העולם. 

יש לאדם חיים ברוחניות, והרי שאלו הם החיים האמתיים עבור האדם. 


מקור 

